Period: Old Babylonian
Genre: Literary
Transliteration:
<SURFACE>
...me-lem₄-zu
an ki-a dul₄
u₁₈-ru-zu mah dib₂
...nibru{ki}
ki an a-na-šu₂-a-aš
ne₃-zu
zag-bi-še₃ ŋal₂
šeg₁₂ kilib₃-ba
kalam-ma ki ŋar-ra
šeg₁₂-zu šeg₁₂ saŋ-bi-im
kur-kur-re
iri{ki} a-na-du₃-a-ba
me mah šu mi-ni-ti
me mah-zu-gin₇
mu-zu mah-am₃
mu-zu-gin₇
sahar-zu sahar dug₃-ga-am₃
iri{ki} an ki-a
mu-zu dirig-ga-am₃ me-zu
us₂-saŋ
sig igi-nim-ma
dim gal uŋ₃ šar₂-ra-me-en
me-zu me galam-ma
me nu-sag₂-dam
ŋiš-hur-zu-u₈
abzu sig₉-ga-gin₇
ni₂ gal ši-im-du₈-du₈
nam-mah-zu
{d}uraš sig₇-ga-gin₇
na-me nu-zu-zu-dam
nam-tar-ra
saŋ-bi-še₃ e₃-a-zu
niŋ₂ ar₂-re-eš dib-ba
hur-saŋ sukud-ra₂
šu nu-teŋ₃-ŋe₂₆-me-en
saŋ il₂ zag dib-ba
an-ne₂ us₂-sa-me-en
šag₄-zu u₁₈-ru-me-en
bar-zu
ni₂ gur₃-ru-me-en
{d}a-nun-na-ke₄-ne-er
u₂ nam-til₃-la-bi-še₃
za-e
ši-im-ma-ab-du₃-en
gu₇ naŋ-bi-še₃
ši-im-ma-sig₇-ge-en
amaš zi-bi-še₃ ŋal₂-me-en
a₂-zu-ta
gu sa-par₄ gid₂-gin₇
niŋ₂-nam la-ba-ra-e₃
eš₃ nibru{ki}
a-ra₂-zu niŋ₂ mah-am₃
niŋ₂ ka-ge dib-ba
me hal-ha-zu
ŋiš-šub zid-da
niŋ₂ sag₂ nu-di-dam
iri{ki} šag₄-zu
kug-ga-am₃
bar-zu šen-šen-am₃
su-bar-ra-zu
me-lem₄ gur₃-ru-am₃
ki-zu ki suh-ha-am₃
en ŋeštug₂-ga
kur gal {d}en-lil₂-le
šag₄-zu-a eš₃ bi₂-in-du₃
eš₃-bi
eš₃ za-gin₃
eš₃ nam tar-re-dam
e₂-kur
e₂ za-gin₃
e₂ nam tar-re-dam
nun-zu
{d}nu-nam-nir
ninda₂ me ru-a
ama {d}<unk> lil₂
<unk> gal ki-ur₃-ra-za
<unk> me u₃-tud-da
e-ne-e-ne-gin₇
kalam-ma
diŋir a-ba
mu-un-til₃
a-ne-ne
<unk>...kislah temen
šu bi₂-in-gur-ru-uš
<unk> bi
bi₂-in-dur₂-ru-ne-eš
me zid me gal
me ar₂-re-ka
dur₂ im-mi-in-ŋar-re-eš
{d}a-nun-na-ke₄-ne
ama a-a ugu-bi-gin₇
igi-bi im-ši-ŋal₂
inim kug kal-kal
zid-de₃-eš di-bi
ŋizzal
ši-ma-an-ke₄-eš
{d}en-lil₂
{d}<unk> lil₂-bi
an-na
igi im-mi-in-ŋal₂-eš
ki-a
zag mi-ni-in-ŋar-re-eš
ud-bi-a
an gal
ki daŋal-ba
šag₄-bi mu-un-e₃-a
diŋir {d}a-nun-na
an ki-ke₄-ne
kiŋ₂ ib₂-gi₄-gi₄-ne
{ŋiš}al
{ŋiš}dusu
niŋ₂ iri ki ŋa₂-ŋa₂
šu <unk> <unk>
mu-un-ŋal₂
...
saŋ...<unk> <unk> <unk>...
an ki kilib-ba a₂ aŋ₂-ŋa₂-bi...
lugal-la ŋeštug₂ bad niŋ₂-nam zu...
inim kug dug₄-ga ama a-a...
{d}a-nun-na ub-šu-unken-na...
{d}en-lil₂ {d}nin-lil₂-ra sub₂-su₈-ub...
e₂-kur eš₃ mah-še₃ igi-bi...
a₂ aŋ₂-ŋa₂ dugud {d}en-lil₂...
mah dug₄-ga-ni-še₃ an ki tuku₄-tuku₄...
ur-saŋ gal en {d}nin-urta-ra šu-ni...
ka-ga-ni i₃ li ku₇-ku₇-da-gin₇...
mu-un-dul-le-eš me an-na me ki šu-ni...
{d}nin-urta ur-saŋ gal a₂-tuku <unk>...
šul kur gam en iri lah₄...<unk> <unk>...
...ama gal...
...
...<unk>...
...
...<unk>...
...<unk> <unk> <unk>...
...<unk> teš₂-ba...
...<unk> <unk>
...ki-bi...
...<unk>...
...bi dur₂ ŋar...
...sud-su₃-ud...
...abzu-še₃...
...en...gub...
...{d}nin-lil₂-bi saŋ-e-eš mu-ni-in-rig₇-eš
nibru{ki} en nin-zu-gin₇ diŋir na-me nu-dib₂
e-ne-ne nun er₉-me-eš diŋir pa e₃-me-eš
{d}en-lil₂ {d}nin-lil₂-gin₇ diŋir na-me nu-dib₂
e-ne-ne nun er₉-me-eš en nam tar-re-me-eš
šag₄-zu-a sukkal {d}nuska-ra me mu-na-ni-in-šum₂-mu-uš
nibru{ki} šir₃ kug-zu niŋ₂ kal-kal a-re-eš-še₃ dib₂-am₃
...du-ri₂-še₃ ka-ga₁₄ mu-ni-ŋar

Cuneiform:
<SURFACE>
...𒈨𒉈𒍪
𒀭𒆠𒀀𒂈
𒍇𒊒𒍪𒈤𒆪
...𒂗𒆤𒆠
𒆠𒀭𒀀𒈾𒋙𒀀𒀸
𒊊𒍪
𒍠𒁉𒂠𒅅
𒋞𒆸𒆸𒁀
𒌧𒈠𒆠𒃻𒊏
𒋞𒍪𒋞𒊕𒁉𒅎
𒆳𒆳𒊑
𒌷𒆠𒀀𒈾𒆕𒀀𒁀
𒈨𒈤𒋗𒈪𒉌𒋾
𒈨𒈤𒍪𒁶
𒈬𒍪𒈤𒀀𒀭
𒈬𒍪𒁶
𒅖𒍪𒅖𒄭𒂵𒀀𒀭
𒌷𒆠𒀭𒆠𒀀
𒈬𒍪𒋛𒀀𒂵𒀀𒀭𒈨𒍪
𒍑𒊕
𒋝𒅆𒉏𒈠
𒁴𒃲𒌧𒊹𒊏𒈨𒂗
𒈨𒍪𒈨𒃴𒈠
𒈨𒉡𒉺𒃶𒁮
𒄑𒄯𒍪𒇇
𒍪𒀊𒋛𒂵𒁶
𒉎𒃲𒅆𒅎𒂃𒂃
𒉆𒈤𒍪
𒀭𒅁𒅊𒂵𒁶
𒈾𒈨𒉡𒍪𒍪𒁮
𒉆𒋻𒊏
𒊕𒁉𒂠𒌓𒁺𒀀𒍪
𒃻𒌒𒊑𒌍𒁳𒁀
𒄯𒊕𒃴𒁺
𒋗𒉡𒋼𒂷𒈨𒂗
𒊕𒅍𒍠𒁳𒁀
𒀭𒉌𒍑𒊓𒈨𒂗
𒊮𒍪𒍇𒊒𒈨𒂗
𒁇𒍪
𒉎𒅍𒊒𒈨𒂗
𒀭𒀀𒉣𒈾𒆤𒉈𒅕
𒌑𒉆𒋾𒆷𒁉𒂠
𒍝𒂊
𒅆𒅎𒈠𒀊𒆕𒂗
𒅥𒅘𒁉𒂠
𒅆𒅎𒈠𒅊𒄀𒂗
𒁦𒍣𒁉𒂠𒅅𒈨𒂗
𒀉𒍪𒋫
𒄖𒊓𒆦𒁍𒁶
𒃻𒉆𒆷𒁀𒊏𒌓𒁺
𒀊𒂗𒆤𒆠
𒀀𒁺𒍪𒃻𒈤𒀀𒀭
𒃻𒅗𒄀𒁳𒁀
𒈨𒄬𒄩𒍪
𒄑𒊒𒍣𒁕
𒃻𒉺𒃶𒉡𒁲𒁮
𒌷𒆠𒊮𒍪
𒆬𒂵𒀀𒀭
𒁇𒍪𒊿𒊿𒀀𒀭
𒋢𒁇𒊏𒍪
𒈨𒉈𒅍𒊒𒀀𒀭
𒆠𒍪𒆠𒈽𒄩𒀀𒀭
𒂗𒄑𒌆𒉿𒂵
𒆳𒃲𒀭𒂗𒆤𒇷
𒊮𒍪𒀀𒀊𒉈𒅔𒆕
𒀊𒁉
𒀊𒍝𒆳
𒀊𒉆𒋻𒊑𒁮
𒂍𒆳
𒂍𒍝𒆳
𒂍𒉆𒋻𒊑𒁮
𒉣𒍪
𒀭𒉡𒉆𒉪
𒉒𒈨𒊒𒀀
𒂼𒀭<unk>𒆤
<unk>𒃲𒆠𒃡𒊏𒍝
<unk>𒈨𒅇𒌅𒁕
𒂊𒉈𒂊𒉈𒁶
𒌧𒈠
𒀭𒀀𒁀
𒈬𒌧𒋾
𒀀𒉈𒉈
<unk>...𒆠𒌓𒋼
𒋗𒉈𒅔𒄥𒊒𒍑
<unk>𒁉
𒉈𒅔𒂉𒊒𒉈𒌍
𒈨𒍣𒈨𒃲
𒈨𒌒𒊑𒅗
𒂉𒅎𒈪𒅔𒃻𒊑𒌍
𒀭𒀀𒉣𒈾𒆤𒉈
𒂼𒀀𒀀𒌋𒅗𒁉𒁶
𒅆𒁉𒅎𒅆𒅅
𒅗𒆬𒆗𒆗
𒍣𒉈𒌍𒁲𒁉
𒄑𒌆𒉿𒎓𒋡
𒅆𒈠𒀭𒆤𒌍
𒀭𒂗𒆤
𒀭<unk>𒆤𒁉
𒀭𒈾
𒅆𒅎𒈪𒅔𒅅𒌍
𒆠𒀀
𒍠𒈪𒉌𒅔𒃻𒊑𒌍
𒌓𒁉𒀀
𒀭𒃲
𒆠𒂼𒁀
𒊮𒁉𒈬𒌧𒌓𒁺𒀀
𒀭𒀭𒀀𒉣𒈾
𒀭𒆠𒆤𒉈
𒆥𒌈𒄄𒄄𒉈
𒄑𒀠
𒄑𒅍
𒃻𒌷𒆠𒂷𒂷
𒋗<unk><unk>
𒈬𒌧𒅅
...
𒊕...<unk><unk><unk>...
𒀭𒆠𒆸𒁀𒀉𒉘𒂷𒁉...
𒈗𒆷𒄑𒌆𒉿𒁁𒃻𒉆𒍪...
𒅗𒆬𒅗𒂵𒂼𒀀𒀀...
𒀭𒀀𒉣𒈾𒌒𒋗𒌺𒈾...
𒀭𒂗𒆤𒀭𒎏𒆤𒊏𒁻𒁻𒌒...
𒂍𒆳𒀊𒈤𒂠𒅆𒁉...
𒀉𒉘𒂷𒂂𒀭𒂗𒆤...
𒈤𒅗𒂵𒉌𒂠𒀭𒆠𒇧𒇧...
𒌨𒊕𒃲𒂗𒀭𒎏𒅁𒊏𒋗𒉌...
𒅗𒂵𒉌𒉌𒇷𒆯𒆯𒁕𒁶...
𒈬𒌧𒌋𒌆𒇷𒌍𒈨𒀭𒈾𒈨𒆠𒋗𒉌...
𒀭𒎏𒅁𒌨𒊕𒃲𒀉𒌇<unk>...
𒂄𒆳𒃵𒂗𒌷𒁻...<unk><unk>...
...𒂼𒃲...
...
...<unk>...
...
...<unk>...
...<unk><unk><unk>...
...<unk>𒌨𒁀...
...<unk><unk>
...𒆠𒁉...
...<unk>...
...𒁉𒂉𒃻...
...𒋤𒋤𒌓...
...𒍪𒀊𒂠...
...𒂗...𒁺...
...𒀭𒎏𒆤𒁉𒊕𒂊𒌍𒈬𒉌𒅔𒉺𒄸𒁺𒌍
𒂗𒆤𒆠𒂗𒎏𒍪𒁶𒀭𒈾𒈨𒉡𒆪
𒂊𒉈𒉈𒉣𒄊𒈨𒌍𒀭𒉺𒌓𒁺𒈨𒌍
𒀭𒂗𒆤𒀭𒎏𒆤𒁶𒀭𒈾𒈨𒉡𒆪
𒂊𒉈𒉈𒉣𒄊𒈨𒌍𒂗𒉆𒋻𒊑𒈨𒌍
𒊮𒍪𒀀𒈛𒀭𒉺𒌆𒊏𒈨𒈬𒈾𒉌𒅔𒋧𒈬𒍑
𒂗𒆤𒆠𒂡𒆬𒍪𒃻𒆗𒆗𒀀𒊑𒌍𒂠𒆪𒀀𒀭
...𒁺𒌷𒂠𒅗𒅗𒈬𒉌𒃻